I.

Vláda Slovenskej republiky

(Návrh)
Uznesenie vlády Slovenskej republiky

číslo ……..

zo dňa  ……………………..

k správe o stave plnenia vládou prijatých opatrení na úseku ochrany pred požiarmi a záchranných činností s návrhom súvisiacich opatrení

Číslo materiálu:
Predkladateľ:    minister vnútra

Vláda

A.	berie na vedomie

A.1      správu o stave plnenia vládou prijatých opatrení na úseku ochrany pred požiarmi a záchranných činností s návrhom súvisiacich opatrení;

A.2     návrh na postupné zvýšenie početných stavov Hasičského a záchranného zboru v rokoch 2005 až 2008 o 556 miest v štátnej službe s tým, že požiadavky na nárast objemu výdavkov na platy a súvisiace odvody do poistných fondov budú uplatňované pri predkladaní návrhu štátneho rozpočtu na jednotlivé roky

B.	schvaľuje

B.1       návrh potreby na obnovu hasičskej a záchrannej techniky v rokoch 2004 až 2008 v celkovej sume 3 070,3 mil. Sk zo štátneho rozpočtu podľa zdrojových možností štátneho rozpočtu v jednotlivých rokoch s tým, že tieto budú v štátnom rozpočte od roku 2004 riešené ako priority a definované ako záväzný ukazovateľ

C.	ukladá

ministrovi vnútra

C.1     	zapracovať do návrhov štátneho rozpočtu na roky 2005 až 2008 požiadavky na nárast objemu výdavkov na platy a odvody do poistných fondov súvisiacich s celkovým zvýšením početných stavov Hasičského a záchranného zboru o 556 funkčných miest v štátnej službe, z toho v roku 2005 o 166 miest a v rokoch 2006 až 2008 o 130 miest ročne

pri príprave návrhov štátneho rozpočtu na roky 2005 až 2008

C.2      	uplatniť pri rokovaniach o návrhu štátneho rozpočtu na rok 2004 vo vláde Slovenskej republiky požiadavku na zvýšenie objemu kapitálových výdavkov na zabezpečenie nákupu hasičskej a záchrannej techniky potrebnej na dovybavenie Hasičského a záchranného zboru pre kapitolu ministerstva vnútra z rezervy vlády Slovenskej  republiky  účelovo  rozpočtovanej  na  prioritné  projekty v čiastke 509,9 mil. Sk; na ďalšie roky uplatňovať požiadavky na zabezpečenie nákupu hasičskej techniky v rámci prác na návrhu štátneho rozpočtu na príslušný rozpočtový rok podľa bodu B.1

pri príprave návrhov štátneho rozpočtu na roky 2004 až 2008

C.3   	pripraviť návrh novely zákona č. 315/2001 Z. z. o Hasičskom a záchrannom zbore v znení neskorších predpisov najmä na úpravu ustanovení týkajúcich sa zníženia tarifného platu príslušníkov čakateľov v prípravnej štátnej službe, stupnice platových taríf a úpravu výšky hodnostného príplatku

do 31. októbra 2003

C.4	v spolupráci s ministrom financií obnoviť rokovania a zabezpečiť uzatvorenie kontraktu na dovoz hasičských automobilových rebríkov a automobilových plošín z Ruskej federácie v rámci vyrovnávania dlhu voči Slovenskej republike v sume 7,0 mil. USD z celkovej čiastky finančných prostriedkov v sume 31,0 mil. USD vyčlenených pre ministerstvo vnútra zo zvyšnej časti zadĺženosti Ruskej federácie voči Slovenskej republike

do 31. decembra 2003 uzatvorenie kontraktu  
do 31. decembra 2004 realizácia kontraktu

ministrovi financií

C.5    v spolupráci s ministrom vnútra zabezpečiť po prijatí novely zákona č. 95/2002 Z. z. o poisťovníctve a o zmene a doplnení niektorých zákonov prípravu a realizáciu opatrení na financovanie materiálneho a  technického vybavenia hasičských jednotiek potrebného na ochranu životov občanov a majetku fyzických i právnických osôb ako náhradu za zrušenie odvodu 8% z povinného zmluvného poistenia motorových vozidiel

do 30. novembra 2004

D.	odporúča

 riaditeľom Slovenského rozhlasu a Slovenskej televízie

D.1	vytvárať podmienky na prípravu a realizáciu preventívno–výchovných aktivít v oblasti ochrany pred požiarmi v spravodajských a vybraných publicistických reláciách vo vzťahu k občianskej verejnosti i podnikateľským subjektom
v II. polroku 2003 a v rokoch 2004 až 2006

Vykonajú:		minister vnútra
minister financií

Na vedomie:		minister práce, sociálnych vecí a rodiny
			riaditeľ Slovenského rozhlasu
			riaditeľ Slovenskej televízie